Οι **πολιτείες και οι επικράτειες της Αυστραλίας** συναποτελούν την Κοινοπολιτεία της Αυστραλίας κάτω από μια ομοσπονδιακή μορφή διακυβέρνησης. Οι έξι πολιτείες είναι αυτόνομες κρατικές οντότητες με τη δική τους κυβέρνηση και ξεχωριστά νομοθετικά όργανα. Οι εξουσίες τους προστατεύονται από το Σύνταγμα και η νομοθεσία της Κοινοπολιτείας ισχύει στις πολιτείες μόνο όπου επιτρέπεται από το Σύνταγμα. Αντίθετα οι επικράτειες έχουν μειωμένη αυτονομία και υπάγονται απ' ευθείας στην ομοσπονδιακή κυβέρνηση της Κοινοπολιτείας.

Κατάλογος
---------

|
|  |
| **Πολιτείες και ηπειρωτικές επικράτειες** | **Εξωτερικές επικράτειες** |
| 
Πολιτείες και ηπειρωτικές επικράτειες
ΔυτικήΑυστραλία
ΒόρειαΕπικράτεια
ΝότιαΑυστραλία
Κουίνσλαντ
Νέα ΝότιαΟυαλία
ΕπικράτειαΠρωτεύουσαςΑυστραλίας
Βικτόρια
Τασμανία
 | Εξωτερικές επικράτειες |

| Όνομα | Πρωτεύουσα | Πληθυσμός(30 Ιουνίου 2023) | Έκταση (χλμ²) |
| --- | --- | --- | --- |
| Πολιτείες |
| Νέα Νότια Ουαλία (New South Wales) | Σίδνεϊ | 8.339.300 | 801.150 |
| Βικτόρια (Victoria) | Μελβούρνη | 6.812.500 | 227.444 |
| Κουίνσλαντ (Queensland) | Μπρίσμπεϊν | 5.459.400 | 1.729.742 |
| Δυτική Αυστραλία (Western Australia) | Περθ | 2.878.600 | 2.527.013 |
| Νότια Αυστραλία (South Australia) | Αδελαΐδα | 1.851.700 | 984.321 |
| Τασμανία (Tasmania) | Χόμπαρτ | 572.800 | 68.401 |
| Ηπειρωτικές επικράτειες |
| Επικράτεια Αυστραλιανής Πρωτεύουσας (Australian Capital Territory) | Καμπέρα | 466.800 | 2.358 |
| Επικράτεια Τζέρβις Μπέι (Jervis Bay Territory) | Τζέρβις Μπέι Βίλατζ | 405 | 67 |
| Βόρεια Επικράτεια (Northern Territory) | Ντάργουιν | 252.500 | 1.347.791 |
| Εξωτερικές επικράτειες |
| Νησιά Άσμορ και Κάρτιερ (Ashmore and Cartier Islands) |  | 0 | 199 |
| Αυστραλιανή Επικράτεια Ανταρκτικής (Australian Antarctic Territory) |  | 1.000 | 5.896.500 |
| Νήσος Νόρφολκ (Norfolk Island) | Κίνγκστον | 2.302 | 35 |
| Νησί των Χριστουγέννων (Christmas Island) | Φλάινγκ Φις Κόουβ | 2.072 | 135 |
| Νησιά Κόκος (Cocos (Keeling) Islands) | Γουέστ Άιλαντ | 596 | 14 |
| Νησιά Κόραλ Σι (Coral Sea Islands Territory) |  |  |  |
| Νησιά Χερντ και ΜακΝτόναλντ (Heard and McDonald Islands) |  | 0 | 144 |

Ιστορική εξέλιξη
----------------

Οι πολιτείες πριν το 1901 ήταν ξεχωριστές αυτοδιοίκητες βρετανικές αποικίες. Απέκτησαν τη σημερινή τους υπόσταση κατά την ίδρυση της ομοσπονδίας την 1 Ιανουαρίου 1901.
Στο παρελθόν είχαν υπάρξει και οι εξής επικράτειες:

* Από το 1926 ως το 1931 υπήρχε ως ξεχωριστή επικράτεια η *Κεντρική Αυστραλία* ανάμεσα στον 20ο και 26ο παράλληλο, η οποία προσαρτήθηκε στη Βόρεια Επικράτεια.
* Από το 1949 ως το 1972 ανήκε στην Αυστραλία η *Επικράτεια Παπούα και Νέας Γουινέας*, πριν τη δημιουργία του ανεξάρτητου κράτους της Παπούας Νέας Γουινέας.

Η Επικράτεια Τζέρβις Μπέι μέχρι το 1989 ανήκε στην Επικράτεια Αυστραλιανής Πρωτεύουσας. Διαχωρίστηκε όταν η Επικράτεια Πρωτεύουσας απέκτησε αυξημένο βαθμό αυτοδιοίκησης.

Πολίτευμα και ομοσπονδιακή αντιπροσώπευση
-----------------------------------------

Στις πολιτείες επικεφαλής της κυβέρνησης είναι ο πρωθυπουργός και αρχηγός του κράτους ο Κυβερνήτης. Ο Κυβερνήτης διορίζεται από τον Βασιλιά, μετά από υπόδειξη του πρωθυπουργού. Το κοινοβούλιο σε όλες τις πολιτείες εκτός του Κουίνσλαντ αποτελείται από δύο νομοθετικά σώματα.
Οι επικράτειες διοικούνται από την ομοσπονδιακή κυβέρνηση της Κοινοπολιτείας. Τρεις επικράτειες, η Βόρεια Επικράτεια, η Επικράτεια Πρωτεύουσας και η Νήσος Νόρφολκ είναι σε μεγάλο βαθμό αυτοδιοίκητες. Και σ' αυτές όμως το ομοσπονδιακό Κοινοβούλιο της Αυστραλίας διατηρεί το δικαίωμα να νομοθετεί και μπορεί να ανατρέψει νόμους που έχουν θεσπιστεί από τα τοπικά όργανα.

Το ομοσπονδιακό Κοινοβούλιο έχει δύο σώματα, τη Βουλή των Αντιπροσώπων (Κάτω Βουλή) και τη Γερουσία (Άνω Βουλή). Η Βουλή των Αντιπροσώπων έχει 150 έδρες οι οποίες μοιράζονται ανάμεσα στις πολιτείες με βάση τον πληθυσμό τους. Από τις επικράτειες μόνο η Βόρεια Επικράτεια και η Επικράτεια Πρωτεύουσας έχουν από δύο έδρες. Η Γερουσία έχει 76 έδρες, με την κάθε πολιτεία να έχει από 12 έδρες ανεξάρτητα από τον πληθυσμό της. Η Βόρεια Επικράτεια και η Επικράτεια Πρωτεύουσας αντιπροσωπεύονται και στη Γερουσία με δύο έδρες η κάθε μία.

Παραπομπές
----------

1. ↑  «National, state and territory population». Australian Bureau of Statistics. 14 Δεκεμβρίου 2023. Ανακτήθηκε στις 19 Δεκεμβρίου 2023.
2. ↑

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Πολιτείες και Επικράτειες της Αυστραλίας** |

* Επικράτειες της Αυστραλίας (Αγγλικά)

  


|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

| π • σ • ε
Πολιτείες και Επικράτειες της Αυστραλίας |
| --- |
|  |
| Πολιτείες και ηπειρωτικέςεπικράτειες | 
* Επικράτεια Αυστραλιανής Πρωτεύουσας
* Νέα Νότια Ουαλία
* Βόρεια Επικράτεια
* Κουίνσλαντ
* Νότια Αυστραλία
* Τασμανία
* Βικτώρια
* Δυτική Αυστραλία
* Όρμος Τζέρβις
 | Σημαία της Αυστραλίας |
|  |
| Εξωτερικές επικράτειες | 
* Νήσοι Άσμορ και Κάρτιερ
* Αυστραλική Ανταρκτική Επικράτεια
* Νήσος των Χριστουγέννων
* Νησιά Κόκος (Κήλινγκ)
* Νήσοι Θάλασσας των Κοραλλίων
* Νήσοι Χερντ και Μακντόναλντ
* Νήσος Νόρφολκ
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* LCCN: sh2005020056

 |

 |